[{"text_idx": "#000000", "text": "C\u0302ina revo kaj usona revo de c\u0302ino (III)"}, {"text_idx": "#000001", "text": "Konstrui la rilatojn inter C\u0302inio kaj Usono ekde la infaneco kaj inter individuoj"}, {"text_idx": "#000002", "text": "Liaj agadoj jam ekhavis grandan influon en Iovao, sed tiuj estis nur por plenkreskuloj. Lau\u0306 Yan Xiaozhe, oni devas komprenigi ekde la infaneco C\u0302inion al usonanoj kaj Usonon al c\u0302inoj. Okaze de la aktivadoj pri la Printempa Festo kaj pri la Au\u0306tunmeza Festo, la C\u0302ina Asocio de Iovao c\u0302iam invitas mezlernejajn studentojn kaj instigis ilin komunikig\u0302i kun entreprenoj kaj kun la c\u0302ef-flua societo de Usono. Plie, Yan Xiaozhe ofte rekomendas junulojn partopreni en elektaj aktivadoj en Usono por plibonigi la imagojn de c\u0302inoj en Iovao, kiu c\u0302iam estas la unua s\u0302tato okaziganta la antau\u0306elekton de usona prezidento-elektado. En longa periodo, g\u0302i povos havi influon al la du grandaj elektaj grupoj kaj s\u0302ang\u0302i iliajn opiniojn pri c\u0302inoj en Usono."}, {"text_idx": "#000003", "text": "Yan Xiaozhe ankau\u0306 akompanis ordinarajn usonanojn al C\u0302inio. Ili vidis malric\u0302econ kaj homsvarmon, sentis la gastamon de ordinaraj c\u0302inoj, kaj vidis ankau\u0306 la disvolvig\u0302on de la c\u0302ina ekonomio. Reveninte al Usono, ili farig\u0302is grandaj amantoj de C\u0302inio kaj komencis klopodi por diskonigi siajn spertojn al amikoj. Tio pruvas, ke la popoloj de la du landoj povas starigi amikecon per komunikado por eviti konfliktojn. Ne eblas, ke la du landoj tute ne havu kontrau\u0306dirojn inter si, sed oni povas ilin faciligi per intima amikeco inter la popoloj."}, {"text_idx": "#000004", "text": "Parolante pri la C\u0302ina Revo, Yan Xiaozhe esperis, ke C\u0302inio kiel granda lando kun la civilizacio de 5 mil jaroj povos akiri pli grandajn atingojn por s\u0302ang\u0302i la vivon de homoj. Dum la s\u0302ang\u0302ado, C\u0302inio povos lerni de usonaj spertoj, ekzemple, kurag\u0302igi rompi la konvencion kaj neniam timi malfacilecon. Almenau\u0306 la interkomprenig\u0302o kaj paco inter C\u0302inio kaj Usono povos fari kontribuon al la tuta homaro."}]